ต๋อง คิวยังคม สอย สตีเวนส์ ร่วง ศึกแสงโสม 6 แดงโลก 
ไทยทอร์นาโด ต๋อง ศิษย์ฉ่อย ออกสตาร์ตหรูเก็บชัยชนะเหนือ แมทธิว สตีเวนส์ รองแชมป์โลก 2 สมัย ชาวเวลส์ ไป 5-2 เฟรม เช่นเดียวกับ หมู ปากน้ำ นพพล แสงคำ ที่ไล่ทิ่มโซเฮล วาเฮดี จากอิหร่าน ขาดลอย 5-2 เฟรม ประเดิมสอยคิวแสงโสม 6 แดงโลก ขณะที่มาร์ค เซลบี มือ 1 ของโลก จากอังกฤษ ยังไว้ลายต้อนโจ สเวล มือเก๋าจากไอร์แลนด์เหนือ 5-1 เฟรม,การแข่งขันสนุ้กเกอร์ 6 แดงชิงแชมป์โลก แสงโสม ซิกซ์เร้ด เวิลด์ แชมเปียนชิพ 2015 ชิงเงินรางวัลรวม 8 ล้านบาท เปิดฉากบรรเลงเพลงคิวแล้ว เมื่อวันที่ 7 ก.ย. ที่ศูนย์การค้าแฟชั่นไอส์แลนด์ โดยมีมือพระกาฬจากทั่วโลก ร่วมดวลความแม่น 48 คน โดยรอบแรก แบ่งเป็น 8 สาย สายละ 6 คน แข่งแบบพบกันหมด เพื่อหาอันดับ 1-4 ผ่านเข้ารอบน็อกเอาต์ 32 คนสุดท้าย ซึ่ง ไทยทอร์นาโด รัชพล ภู่โอบอ้อม หรือต๋อง ศิษย์ฉ่อย อดีตมือ 3 ของโลก ประเดิมนัดแรกเจอกับ แมทธิว สตีเวนส์ รองแชมป์โลก 2 สมัยชาวเวลส์ ซึ่งต๋องออกคิวร้อนขึ้นนำก่อน 2-0 ก่อนจะโดนแมทธิวแทงไม้เดียวขาดไล่มา 1-2 แต่ต๋องยังออกมาแทงแบบมั่นใจเก็บอีก 2 เฟรมขึ้นแท่น 4-1 แม้ว่าเฟรมที่ 6 แมทธิวจะมาแทงปล้นไล่มา 2-4 แต่ก็ไม่ทัน เมื่อต๋องกดไม้เดียวขาดชนะไปในที่สุด 5-2 เฟรม เช่นเดียวกับ หมู ปากน้ำ นพพล แสงคำ นักสอยคิวมือ 1 ของเมืองไทย ที่ไล่ทิ่ม โซเฮล วาเฮดี้ จากอิหร่าน ขาดลอย 5-2 เฟรม,ขณะที่ ไอ้ลูกระเบิด ติง จุน ฮุย นักสอยคิวมือ 3 ของโลกชาวจีน ที่มาแข่งขันเป็นครั้งแรก ออกคิวได้อย่างสุดคมไล่ต้อน ตัวเล็ก สำโรง ไพฑูรย์ ผลบุญ แชมป์ 6 แดงประเทศไทยคนล่าสุดไปขาดลอย 5-1 เฟรม ส่วน ฉลามหิน มาร์ค เซลบี้ มือ 1 ของโลก จากอังกฤษ ที่เคยได้แชมป์ไปแล้ว 1 สมัย ปี 2010 คว่ำ ไอ้ลิ้นไก่สั้น โจ สเวล มือเก๋าจากไอร์แลนด์เหนือ 5-1 เฟรม,ส่วนผลคู่อื่น ไรอัน เดย์ (เวลส์) ชนะ วาเอล ทาลาต (อียิปต์) 5-0 เฟรม, เคน โดเฮอร์ตี้ (ไอร์แลนด์) ชนะ อรรคนิธิ์ ส่งเสริมสวัสดิ์ (ไทย) 5-1 เฟรม, จอห์น ฮิกกินส์ (สกอตแลนด์) แพ้ หยวน ซี จุน (จีน) 4-5 เฟรม, แมทธิว เซลท์ (อังกฤษ) ชนะ มูฮัมหมัด ซาจจาด (ปากีสถาน) 5-3 เฟรม, แอนโธนีย์ แม็คกิลล์ (สกอตแลนด์) ชนะ บุญญฤทธิ์ เกียรติกุล (ไทย) 5-3 เฟรม, จัดด์ ทรัมป์ (อังกฤษ) ชนะ อาหมัด กาลาล (อียิปต์) 5-0 เฟรม, ไมเคิล ไวท์ (เวลส์) ชนะ มูฮัมหมัด อาซิฟ (ปากีสถาน) 5-3 เฟรม, คริสจาน เฮลกาสัน (ไอซ์แลนด์) ชนะ นพดล นภจร (ไทย) 5-3 เฟรม และดาเรน ปารีส (สวิตเซอร์แลนด์) แพ้ เจมี คลาร์ก (เวลส์) 1-5 เฟรม, แกรม ดอตต์ (สกอตแลนด์) แพ้ ไมเคิล โฮลท์ (อังกฤษ) 1-5 เฟรม, โจ แพร์รี (อังกฤษ) ชนะ รอรี ธอร์ (มาเลเซีย) 5-2 เฟรม, โรเบิร์ต มิลกินส์ (อังกฤษ) ชนะ อัสจาด อิคบาล (ปากีสถาน) 5-1 เฟรม, สตีเฟน แม็คไกวร์ (สกอตแลนด์) แพ้ ปันกาจ แอดวานี่ (อินเดีย) 2-5 เฟรม, เหลียง เวนโบ (จีน) ชนะ ฮัสซัน เคิร์ด (ออสเตรเลีย) 5-2 เฟรม และอลัน ทริกก์ (ยูเครน) แพ้ ธนวัฒน์ ถิรพงศ์ไพบูลย์ (ไทย) 3-5 เฟรม
ไทยทอร์นาโด ต๋อง ศิษย์ฉ่อย ออกสตาร์ตหรูเก็บชัยชนะเหนือแมทธิว สตีเวนส์ รองแชมป์โลก 2 สมัย ชาวเวลส์ ไป 5-2 เฟรม ประเดิมสอยคิวแสงโสม 6 แดงโลก
สนุ้กเกอร์ 6 แดงชิงแชมป์โลก,แสงโสม ซิกซ์เร้ด เวิลด์ แชมเปียนชิพ 2015,ต๋อง ศิษย์ฉ่อย,ไทยทอร์นาโด,นพพล แสงคำ,หมู ปากน้ำ,แมทธิว สตีเวนส์,ข่าวกีฬา,ผลสนุ้กเกอร์,ไทยรัฐออนไลน์